पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना भयावह स्थिति में पहुंच चुका है, लेकिन लोग अभी भी मानने को तैयार नही हैं। प्रशासन और पुलिस लगातार सख्ती करती जा रही है। लोग और दुकानदार इस महामारी को हल्के में ले रहे हैं। सरकार की गाइडलाइन को मानने को तैयार नही हैं।
इस स्थिति में एसडीएम नरेश सोनी के निर्देश पर जब टीम बाजार पहुंची तो बालोतरा शहर में कपड़े की दुकाने खुली थी कुछेक दुकानों में कपड़ा लेने के लिए ग्राहक भी बैठे थे। शहर की ऐसी तीन दुकानों को सीज किया गया और जुर्माना भी वसूला गया। इसके अलावा आज चार लोगों को बेवजह घूमने पर संस्थागत क्वॉरंटाइन सेंटर भेज दिया गया। एसडीएम ने कहा कि इस कार्रवाई से और व्यापारियों व अन्य लोगों को भी सबक मिलेगा।
पुलिस सख्त
जिले भर में पुलिस ने अब सख्ती दिखानी शुरू कर दी। बेवजह घूमने वालो को संस्थागत क्वारंटाइन सेंटर भेजा रहा है। उसे जब तक नही छोड़ा जाएगा तब तक उसकी आरटीपीसार रिपोर्ट नेगेटिव नही आ जाए। जिले में अब तक 40 लोगो क्वारंटाइन कर दिया गया है। बाड़मेर शहर में भी पुलिस लगातार सख्ती कर रही है। फ्लैग मार्च निकालकर लोगों को संदेश भी दे रही है कि घरों में रहे। अहिंसा सर्किल पर दोनों तरफ से नाकाबंदी कर आने जाने वाले प्रत्येक व्यक्ति से पूछताछ की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn